
Bartókon innen és túl. Zenei parafrázisok Bartók Béla II. hegedűversenyéhez

Munkám során egyes - mára elkülönült - művészeti ágak összevonásával kísérleteztem. Bartók Béla II. hegedűversenyének vizuális megjenelítésében találkozik a zene, a grafikai ábrázolás, a tánc, valamint az építészet is. A hegedűverseny vizuális parafrázisának elkészítése során két dolog motivált: az egyik, hogy megtaláljam a kapcsolódási pontokat ezen művészeti ágak között, kihangsúlyozva ezáltal a közöttük felsejlő megannyi hasonlóságot; a másik pedig, hogy kísérletet tegyek szimultán folyamatok, egészen pontosan a zene, mint mozgásfolyamat egyidejű átfogalmazására, konkrét művek parafrázisára. Egy
saját vizuális jelrendszert dolgoztam ki a zenei hangok átkódolására, melynek eredményeként megszületett alakzatokkal, kompozíciókkal azután szabadon játszottam. Egy olyan szabályrendszert alakítottam ki , amelyben a vonal a meghatározó elem, kiegészítve a ponttal, illetve különböző írásjelekkel, mértani alakzatokkal, hajlított ívekkel, a zene "bejárhatóságára" koncentrálva.

A koncepcióm nem csupán a hegedűverseny egyes tételeinek, részleteinek vizualizálására, átkódolására korlátozódott: egy nagyon átfogó, egységes képet szerettem volna adni a műről, ami magába foglalja a múltat (a keletkezést, a szerző inspirációit), a jelent (a konkrét hegedűverseny egyes részleteit), illetve a jövőt (azokat a modern módszereket, melyeket a zeneszerző a komponálás során használt, s melyek előrevetítik a jövő modern zeneiségét). Végül a létrejött struktúrákat alaprajzként használtam fel egy képzeletbeli "Bartók Intézet" látványtervének elkészítéséhez,



